 З  А П  И  С  Н  И  К

Од првата конститутивна седница на Советот на општина Чешиново-Облешево, одржана на ден 18.11.2021 година,во просториите на општината – Сала на Совет.
Седницата започна во 09.30 часот.
Присутни: Славе Донев, Боби Ѓоргиев, Анита Колева, Филип Јосев, Сане Стојанов, Слаџана Ангелова, Иван Андонов, Стојан Ангелов, Франческо Наков, Орце Митров и Саше Донев.
Присутни и: Градоначалникот на општина Чешиново-Облешево г-н Далибор Ангелов и претседателот од претходниот мандат на Советот на општина Чешиново-Облешево г-н Васе Анакиев
Записникот го води Драгица Горгиевска – Советник за  нормативно-правни работи во општината

Претседателот од претходниот состав на Советот на општина Чешиново-Облешево г-н Васе Анакиев им го честита изборот на новите членови на Советот со мандат од 2021 – 2025 година и им посака успешна работа.
Потоа му даде збор на најстариот член на Совет од новоизбраниот состав г-н Орце итров да продолжи да ја води седницата.

· Орце Митров
За  првата – конститутивна седница предложен е  следниот:


Дневен ред,

1.Одлука за избор на Комисија за верификација на  мандатите на членовите на Советот на општина Чешиново-Облешево за период 2021-2025
2.Одлука за  верификација на мандатите на членовите на Советот на општина Чешиново-Облешево за период 2021-2025
	3.Одлука за избор на Комисија за мандатни прашања, избори и именувања
	4.Одлука за избор на Претседател на Советот на општина Чешиново-Облешево

	Дневниот ред се усвои со 11 гласа ЗА
	

1 Точка (Одлука за избор на Комисија за верификација на  мандатите на членовите на Советот на општина Чешиново-Облешево за период 2021-2025)

За членови на Комисијата за верификација на  мандатите на членовите на Советот на општина Чешиново-Облешево за период 2021-2025 се предложени следните членови:
-Стојан Ангелов
Јас го предлагам Иван Андонов.
-Саше Донев
Јас го предлагам Франческо Наков
-Орце Митров
Јас го предлагам Боби Ѓоргиев.

Се премина на гласање за усвојување на предлозите.
	Со 11 гласа ЗА се донесе Одлука  членови на Комисијата за верификација на  мандатите на членовите на Советот на општина Чешиново-Облешево за период 2021-2025  да бидат Иван андонов, Франческо Наков и Боби Ѓоргиев.

	2 Точка (Одлука за  верификација на мандатите на членовите на Советот на општина Чешиново-Облешево за период 2021-2025)

	Комисијата за верификација на мандатите на членовите на Советот на општина Чешиново-Облешево за период 2021-2025 се повлече и ги разгледа Уверенијата за избрани членови на Советот.
	Комисијата му предлага на советот на општина Чешиново-Облешево да донесе Одлука со која ќе ги верифицира мандатите на следните членови на Советот:
	-Стојан Ангелов
	-Франческо Наков
	-Иван Андонов
	-Сане Стојанов
	-Слачана Ангелова
	-Анита Колева
	-Боби Ѓоргиев
	-Саше Донев
	-Славе Донев
	-Филип Јосев и
	-Орце Митров

	Советот на општина Чешиново-Облешево едногласно со 11 гласа ЗА донесе Одлука со која ги верифицира мандатите на следните членови на Совет:

	-Стојан Ангелов
	-Франческо Наков
	-Иван Андонов
	-Сане Стојанов
	-Слачана Ангелова
	-Анита Колева
	-Боби Ѓоргиев
	-Саше Донев
	-Славе Донев
	-Филип Јосев и
	-Орце Митров

	Се пристапи кон читање на Свеченмата Изјава:

	“Јас (име и презиме) свечено изјавувам дека правата и должностите на член во советот ќе ги вршам совесно и дека при нивното вршење ќе ги почитувам Уставот, законот, прописите на советот и дека ќе го штитам уставниот поредок на Република Северна Македонија”.

	3 Точка (Одлука за избор на Комисија за мандатни прашања, избори и именувања)

	Се пристапи кон предлагање на членови на Комисијата за мандатни прашања, избори и именувања.
	-Сане Стојанов
	Го предлагам Славе Донев.
	-Боби Ѓоргиев
	Ја предлагам Анита Колева.
	-Иван Андонов
	Ја предлагам Слаџана Ангелова.
	-Орце Митров
	Го предлагам Саше Донев.
	-Анита Колева
	Го предлагам Филип Јосев.

	Се пристапи кон гласање за дадените предлози.
	Со 11 гласа ЗА се донесе Одлука за членови на Комисијата за мандатни прашања, избори и именувања се избрани следните членовио на Совет:
	Славе Донев
	Анита Колева
	Слаџана Ангелова
	Саше Донев и
	Филип Јосев.

	На првата работна седница на Комисијата, Комисијата ќе избере свој Претседател.

	4 Точка (Одлука за избор на Претседател на Советот на општина Чешиново-Облешево)

	Комисијата за мандатни прашања, избори и именувања се повлече за да даде предлог за Претседател на Советот.
	Комисијата предлага за претседател на Советот да биде избран Орце Митров.

	Со 11 гласа За се донесе Одлука за претседател на Советот е избран Орце Митров.

	Пред завршување на седницата Градоначалникот им се обрати на членовите на Советот.
	-Градоначалникот
	Пред се сакам да Ви го честитам изборот и да Ви посакам успешна работа во наредниот четири годишен мандат. Да му го честитам и изборот на Претседателот на Совет. Се надевам дека во наредниот период ќе се донесуваат конструктивни Одлуки кои ќе бидат за општо добро на сите нас. Официјално уверенијата за избрани и именувани лица ги добивме на 08.11.2021 година. Тогј ден се изврши и примопредавање на градоначалничката функција и сметам за моја должност е да Ве известам во каква ситуација ја затекнавме општината.
	Ќе се осврнам само на делот  на сметката на општината и во делот на судските постапки. За жал овде нема со што да се пофалиме. Општината заклучно со денес по основ на  доспеани а неплатени обврски има долг од околу 34 милиони денари. Од самото формирање па до денес општината не е била толку задолжена. По кој основ и зошто сме во ваква состојба? Ни следи период во кој ќе треба заеднички да работиме. Ќе треба да бидеме мудри кои чекори понатаму треба да ги превземеме, кои Одлуки како орган ќе треба да се донесат за да може што е можно побрзо да се излезе од оваа ситуација. Има најава и за нови блокади на доспеани а ненамирени обврски.
	Друго што сакам да Ви кажам е при формирање на работните тела на Советот да членуваат оние членови кои можат да понудат инпут за својата работа. Не гледајте по секоја цена да бидете член а да не можете да дадете некој бенефит во работата..Не дозволувајте да се прават некои кардинални грешки. Ова го зборувам на почеток на Вашиот мандат за да не се соочите со проблеми во работата.
	Трета работа на која ќе се задржам се судските постапки.
	Имаме платен налог од фирмата Промонтинг, Платен налопг од фирмата Сандра инжинеринг. Поголем долг и кон фирмите Хидро инжинеринг и Коп инжинеринг.
	Ова е резултат на ангажирањето на надворешен застапник на општината адвокат Благој Јованов. Ниту еден предмет не е пресуден во корист на општината. Лошо е што вака ни почнува мандатот.
	Ќе повторам уште еднаш дека чуствував за обврска и Вие да бидете запознаени со првичната слика во која ја затекнав општината.
	-Сане Стојанов
	Околу оваа ситуација со финансиската состојба на општината мое мислење е доколку средствата се потрошени за некои капитални инвестиции тогаш ситуацијата и не е толку лоша бидејки барем нешто има останато како бенефит на граѓаните. Доколку пак не се за капитални инвестиции тогаш нека се бара одговорност.
	-Градоначалникот
	Целта не ми беше да навлегуваме во подробности околу сумите и основот. Само можам да кажам дека не се работи за капитални инвестиции туку за направени пропусти во самите постаки, промена на позиции без претходни одобрувања и слично.

	Со исцрпување на Дневниот ред заврши првата конститутивна седница на советот на општина Чешиново-Облешево.
	Седницата заврши во 10.15 часот.

